*На основу Одлуке**о покретању поступка продаје огревног дрвета путем подношења захтева заинтересованих лица на основу Јавног позива са продуженим трајањем број 04.02-517944/1-19 од 24.09.2019. године, и Решења о формирању Комисије за продају огревног дрвета путем подношења захтева заинтересованих лица на основу Јавног позива са продуженим трајањем број 04.02-517943/2-19 од 24. 09.2019. године, ЈП ЕПС Београд - Огранак РБ Колубара Лазаревац, Комерцијални сектор-Служба продаје, објављује:*

**ЈАВНИ ПОЗИВ**

**за продају** **огревног дрвета путем подношења захтева заинтересованих лица - са продуженим трајањем**

**-док трају залихе-**

**ПРЕДМЕТ ПРОДАЈЕ** представља огревно дрво чији је асортиман, процењена количина, цена и локација наведена у следећој табели:

Табела 1.

|  |  |  |  |  |  |
| --- | --- | --- | --- | --- | --- |
| Ред.Број | Асортиман производа | ЈедМере | Процењена количина (ЈМ) | Цена (РСД/ m3)без ПДВ-а | Локација |
| 1. |  Огревно дрво | m3 | 250 | 2.151,00 | Магацин 075 Тамнава западно поље (Немачки плац) |

**ПРАВО УЧЕШЋА** имају сва физичка лица која поднесу Захтев (Прилог 1) за куповину огревног дрвета и Изјаву (Прилог 2) да нису купили огревно дрво од ЈП ЕПС – Београд Огранак РБ Колубара у 2019 години, на начин дефинисан овим јавним позивом.

**НАЧИН ПРОДАЈЕ**

Физичко лице које је заинтересовано за куповину огревног дрвета неопходно је да након објаве Јавног позива достави уредно попуњен Захтев за куповину огревног дрвета заједно са фотокопијом важеће личне карте (може се доставити и очитана важећа лична карта) и Изјаву да нису купили огревно дрво од ЈП ЕПС – Београд Огранак РБ Колубара у 2019 години.

Захтеве за откуп огревног дрвета, са фотокопијом важеће личне карте ( или очитаном важећом личном картом) и Изјавом, заинтересована лица, могу упутити продавцу лично или путем поште на адресу: ЈП „ЕПС“ Београд-Огранак РБ Колубара Лазаревац, Сектор за комерцијалне послове – Служба продаје, ул. Дише Ђурђевића бб 11560 Вреоци.

**Количина огревног дрвета за коју захтев може поднети једно физичко лице износи 10м3.**

Захтеве заинтересованих лица Комерцијални сектор ће примати до продаје целокупно оглашене количине огревног дрвета.

**УСЛОВИ ПРОДАЈЕ**

Купци, чија документација за куповину огревног дрвета буде исправна у обавези су да закључе Уговор о купопродаји огревног дрвета.

Заинтересованим лицима биће омогућен обилазак и увид огревног дрвета на свим дозвољеним локацијама, у времену од 9:00 до 13:00 часова сваког радног дана од дана објаве Јавног позива па све до потпуног исцрпљивања залиха.

За све информације везане за увид у предмет продаје, као и за стручна питања, обратити се на телефон: **011/785-3210** Марина Тимотијевић – магацин 075 Тамнава западно поље**.** Контакт лица за комерцијална питања су Младен Матић **011/785-5417** и Александар Живановић, телефон: **011/785-5497**.

Овај оглас објавити на на интернет страници ЈП ЕПС [www.eps.rs](http://www.eps.rs/) , огласним таблама Огранка РБ Колубара и у дневној штампи.